**Nõo valla 2019. aasta eelarve lühiülevaade**

Vald kinnitas prioriteedid 2019. aastaks Nõo valla eelarvestrateegias 2019 – 2022, mis võeti vastu Nõo Vallavolikogu määrusega nr 16 20.09.2018. 2019. aasta eelarve koostamisel korrigeeriti alaeelarveid lähtudes täpsustunud vajadustest ja võimalustest

Nõo valla arengukava 2037, vastu võetud Nõo Vallavolikogu määrusega nr 49 27.09.2012, üldvisioonist tulenevalt keskendutakse Nõo vallas eelkõige järgmiste tulevikupilti täpsustavate valdkondlike strateegiliste suundade arendamisele: kohaliku omavalitsuse organisatsiooni arendamine; õpikeskkonna arendamine; elukeskkonna arendamine; kogukondlike suhete ja külaliikumise arendamine.

Alates 2019. aastast koostatakse eelarve tekkepõhiselt.

**Prioriteedid 2019. aastaks:**

* Taristu arendamine: investeeringud teedesse ja tänavatesse;
* Investeeringud haridusasutuste hoonetesse ja rajatistesse;
* Heal tasemel avalike teenuste pakkumine vallakodanikele nende jaoks vajalikes eluvaldkondades;
* Vald kui konkurentsivõimeline tööandja: valla allasutuste töötajate palgataseme hoidmine konkurentsivõimelisena;
* Jätkusuutliku eelarvepositsiooni tagamine.

**Põhitegevuse tulud**

**2019. aasta eelarves on planeeritud põhitegevuse tulud 6,2 miljonit eurot - see on 0,4 miljonit eurot ehk 7% enam kui 2018. aasta eelarve täitmine.**

* Eelarve tuludest 63% ehk 3,9 miljonit moodustavad maksutulud (võrreldes eelmise aastaga kasv 7,7%).
* Saadavad toetused moodustavad eelarve tuludest 32%, ulatudes 2,0 miljoni euroni (võrreldes eelmise aastaga kasv 8,6%). Tasandusfond arvestatud uute parameetritega, toetusfondis arvestatud riigipoolseid muudatusi
* Kaupade ja teenuste müügist kogutakse eelarvesse 5% ehk 0,3 miljonit eurot (vähenemine 7,8%).
* Muud tulude summad on väikesed ega oma olulist mõju valla tulubaasile

*Joonis 1 Nõo valla 2019 aasta eelarve tulude struktuur*

**Põhitegevuse kulud**

**2019. aasta eelarves on planeeritud põhitegevuse kulud 5,5 miljonit eurot - see on 0,8 miljonit eurot ehk 16,7% enam kui 2018. aasta eelarve täitmise kulud.**

**Põhitegevuse kulud jaotuvad järgmiselt:**

* **haridusvaldkonnale** on planeeritud 60% ehk 3,3 miljonit eurot
* **kultuuri-, vaba aja ja spordivaldkonnale** planeeritud 13% ehk 0,7 miljonit eurot;
* **teede- ja tänavate, haljasalade ning elamu-ja kommunaalmajanduse korrashoiuks** planeeritud 9% ehk 0,5 miljonit eurot;
* **sotsiaalvaldkonnale** planeeritud 8% ehk 0,4 miljon eurot;
* **üldvalitsemisele** planeeritud 8% ehk 0,4 miljonit eurot;
* **reservfondi** osatähtsus eelarve põhitegevuskuludest on 1% ehk 55 tuhat eurot.

*Joonis 2 Põhitegevuse kulud majandusliku sisu alusel valdkonniti 2019. aastal võrreldes 2018. aasta eelarve täitmisega (tuhat eurot)*

**Investeerimistegevus**

**2019.aasta eelarves on planeeritud investeeringuteks 2,2 miljonit eurot, mis on 1,1 miljonit eurot rohkem kui 2018. aasta planeeritud investeeringumahtude tegelik täitmine.**

*Joonis 3 Investeeringud valdkondade ja finantseerimisallikate kaupa 2019. aastal võrrelduna 2018. aasta tegeliku täitmisega (tuhat eurot).*

Investeeringute ellu viimiseksplaneeritakse võtta 2019. aastal 250 tuhat eurot laenu.

**Finantsseis**

* **Omafinantseerimisvõime** ehk põhitegevuse tulude ja põhitegevuse kulude vahe on 0,6 miljonit eurot ehk 10% põhitegevuse tuludest, mis suunatakse laenumaksete, intressikulude ja investeeringute omaosaluse katteks. Eesmärk on järgnevatel aastatel investeerimisvõimekust hoida samal tasemel ning võimalusel suurendada.
* **Netovõlakoormus** (kohustused miinus likviidsed varad) peale kohustuste tasumist 2019. aasta lõpuks 38,2% ehk 2,5 miljonit eurot. Seaduse kohaselt on valla ülempiiriks 60%, mis tähendab, et on olemas võimalus võtta täiendavalt laenu (summas 1,4 miljonit)
* **Likviidsete varade maht** 2018. aasta lõpuks oli Nõo vallas 0,5 miljonit eurot.

Eelarve kujunemisest, arvnäitajatest ja jaotusest valdkondade lõikes on pikemalt kirjutatud Nõo valla 2019. aasta eelarve seletuskirjas, mis on kättesaadav aadressil: <https://nvv.kovtp.ee/documents/1432271/22456114/Seletuskiri+N%C3%B5o+valla+2019+eelarve+juurde.pdf/5fb62b77-716f-46be-ac5f-05a335242799>

Veebruarikuu 2019 Nõo valla lehest, mis on kättesaadav aadressil <http://nvv.kovtp.ee/documents/1432271/22229661/veebruar+2019.pdf/f2be89dc-30eb-4a58-af36-4ac24da8fc25>

Koostanud Pille Sügis

Finantsjuht

pille@nvv.ee